钦定古今图书集成/明伦汇编/氏族典/第428卷 > 赵匡凝
## 钦定古今图书集成/明伦汇编/氏族典/第428卷 > 赵匡凝

按《五代史赵匡凝传》：“匡凝，字光仪，蔡州人也。其父德
𬤇，河阳、保义、义昌三节度行军司马，卒，子匡凝自立。
雷彦恭袭取荆南，匡凝遣其弟匡明逐彦恭。太祖表
匡凝荆襄节度使，以匡明为荆南留后。是时，唐衰，藩
镇不复奉朝廷，独匡凝兄弟贡赋不绝。匡凝为人，气
貌甚伟，性方严，喜自修饰，颇好学问，聚书数千卷，为”
政有威惠。太祖弑昭宗，谋代唐，匡凝不从。太祖攻之，
匡凝战败，奔于杨行密，匡明奔于蜀。其后行密死，迁
匡凝海陵，为徐温所杀，匡明卒于蜀。